Document ID: /roh_data/filtered/fineweb-2-filterrobots_roh.jsonl.gz/29411

L’Uffizi federal da sanadad e la Cumissiun federala da vaccinaziun han ussa adattà lur recumandaziun. Els cusseglian il booster – la vaccinaziun da rinfrestgament – da nov gia quatter mais empè da sis mais suenter la segunda vaccinaziun. Quai vala per tut las persunas a partir da 16 onns, ma surtut per glieud pli veglia.
Booster per franar omicron
La vaccinaziun anticipada duai surtut proteger persunas pli veglias da malsognas grevas ed ospitalisaziuns. Plinavant possia ella gidar a far che la varianta omicron sa derasia pli plaun. Quai ha ditg Christoph Berger, il president da la Cumissiun federala per vaccinaziuns.
Ils experts da la Confederaziun quintan che 10% enfin 20% da las infecziuns cun corona en Svizra èn gia ussa d’attribuir a la varianta omicron.